GiliGold/VAD_KnessetCorpus huggingface dataset:
רויטל סויד: עלתה הצעת פשרה של קק"ל.
רויטל סויד: הצעת הפשרה של קק"ל הייתה כזו שאתם סירבתם לקבל אותה שוב ושוב ושוב.
יואב קיש: מה הצעת הפשרה?
רויטל סויד: את מה שהוסכם מלכתחילה.
יואב קיש: זאת כבר שאלה מה הוסכם.
רויטל סויד: את מה שסגר שר לאיכות הסביבה.
יואב קיש: יש חילוקי דעות.
רויטל סויד: השר להגנת הסביבה, השר אבי גבאי באישור של האוצר ובאישור של הממשלה, שזה תשלום של אותם מיליארד שקלים בחלוקה כפי שחלוקה, ואחר כך את המיסוי אי שם ב-2021, וכיוצא בזה.
רויטל סויד: אלה דברים שהממשלה חתמה, והממשלה הפרה את ההסכמה שהיא - - -
יואב קיש: רועי, הפרתם את ההסכמה עם האוצר?
רויטל סויד: בוודאי.
רויטל סויד: הממשלה הפרה את ההסכמה שהיא חתמה עליה בעצמה.
איילת נחמיאס ורבין: ברור שכן.
איילת נחמיאס ורבין: רועי, תגידו כן.
רויטל סויד: ולכן, אני מבקשת שאנחנו נראה קודם כול מה הגוף הזה.
רויטל סויד: נמצאים פה העובדים, יושבים פה כולם, ויושב-ראש הוועד גם נמצא פה.
יואב קיש: בוועדת הכנסת בדיון על פטור מחובת הנחה רק ח"כים מדברים.
רויטל סויד: זה לא בשביל שידברו, זה בשביל שתראה אותם, את המסירות שלהם, את העובדה שהם עובדים ופועלים למען אזרחי מדינת ישראל.
רויטל סויד: מדינת ישראל, אגב, בארץ וגם בתפוצות.
רויטל סויד: וגם בתפוצות, שזה כמה יהודים שהחלטנו להפקיר אותם.
רויטל סויד: ולא רק זה שהם עובדים, אתה גם מסכן אותם ברמה האישית.
יואב קיש: רשימת הדוברים נסגרה.
רויטל סויד: אתה מסכן גם את הפנסיה שלהם, ואתה מסכן את הזכויות שלהם.
רויטל סויד: וכל זה רק בגלל הפרת ההסכם הבסיסי שכבר נחתם.
רויטל סויד: לא היינו אמורים להיות פה.
רויטל סויד: לא היינו אמורים בשום דרך וצורה שהיא בכלל לדון בזה.
רויטל סויד: אלה דברים שכבר נסגרו, הכול מתחיל בגלל ההפרה של הממשלה.
יואב קיש: חבר הכנסת יואל חסון.
איילת נחמיאס ורבין: לא, אני.
יואל חסון: איילת לפני.
יואב קיש: ויש לי גם את עמר רשום.
יואב קיש: איילת עכשיו, בבקשה.
איילת נחמיאס ורבין: אני רוצה להציע, חבר הכנסת קיש, יש לי הצעה יותר טובה מההצעה שהנחתם על השולחן.
איילת נחמיאס ורבין: אני אומרת: בואו נפרק את המוסדות הציוניים.
איילת נחמיאס ורבין: הגיעה השעה, נמאס לנו מהסוכנות, נמאס מההסתדרות הציונית.
יואב קיש: גפני, מה דעתך?
איילת נחמיאס ורבין: בואו נגמור פשוט את הסיפור.
איילת נחמיאס ורבין: למה אנחנו הולכים על המהלך הקטן המצומצם של הלאמת קק"ל, לא משנה, או מיסוי עד אין סוף של קק"ל, מבלי להתייחס - - -
משה גפני: מה זה עד אין סוף?
איילת נחמיאס ורבין: כי זאת המשמעות, משום שמדובר פה בכספים - - -
משה גפני: עד אין סוף?
איילת נחמיאס ורבין: רגע, חבר הכנסת גפני, אנחנו אומרים לך באחריות שמדובר פה בכספים של העובדים, בקופות פיצויים של העובדים.
רועי פולקמן: לא, די, די.
משה גפני: ואי, ואי, ואי.
רועי פולקמן: זה לא כספים של העובדים, נו.
רועי פולקמן: החברה לא קיימת בשביל העובדים.
איילת נחמיאס ורבין: לא, סליחה, יש קופות פיצויים של העובדים.
משה גפני: ואם הם יחויבו במס העובדים ניצלו.
איילת נחמיאס ורבין: אבל תנו לי רגע, למה אתם מפריעים לי?
איילת נחמיאס ורבין: אני רוצה להוביל את המהלך הגדול באמת.
משה גפני: לפרק את המוסדות הציוניים.
יואב קיש: אפשר להעלות את זה ליוטיוב?
איילת נחמיאס ורבין: אני רוצה להגיד לכם למה.
איילת נחמיאס ורבין: כי מה שאתם מנסים לעשות פה זה עכשיו זה ללכת ליערות שקק"ל נטעה ופשוט לחטוב עץ עץ ולכרות אותו.
איילת נחמיאס ורבין: אני אומרת שבמקום זה בואו נלך למהלך הגדול באמת.
איילת נחמיאס ורבין: לממשלה, מה הבעיה?
איילת נחמיאס ורבין: לממשלה לא באמת נוח לעשות את המהלך, כי הרי אחרי שאמרתי את זה גם אני חושבת שלא צריך לפרק את המוסדות הציוניים.
איילת נחמיאס ורבין: יכול להיות שמי שיושב פה סביב השולחן חושב שצריך לעשות את זה, כנראה שהממשלה חושבת לעשות את המהלך הזה.
איילת נחמיאס ורבין: לא יעלה על הדעת שהממשלה חתמה על הסכם והחליטה באותו רגע - - -
עמר בר-לב: עזמי בשארה.
איילת נחמיאס ורבין: תגיד עוד פעם עזמי בשארה, כי זה חשוב.
איילת נחמיאס ורבין: לא יכול להיות שהממשלה חתמה על הסכם ובכלל בלי למצמץ מפרה אותו.
איילת נחמיאס ורבין: עכשיו אני רוצה רגע להתייחס לעניינים הכלכליים.
איילת נחמיאס ורבין: יש 20 מיליארד שקלים עודפי גבייה.
איילת נחמיאס ורבין: יודע ידידי יושב-ראש ועדת הכספים המחונן – צריך להגיד בכל דיון, גם בדיון כזה צריך להגיד יושב-ראש ועדת הכספים המחונן.
יואב קיש: יש 20 מיליארד, גפני.
יואב קיש: כמה יש? 20?
איילת נחמיאס ורבין: אבל לא, בואו נלך - - -
רועי פולקמן: מה הקשר?
רועי פולקמן: הסברתי לך שכלכלית זה לא קשור וגם מקצועית זה לא קשור.
איילת נחמיאס ורבין: אתם פתאום החלטתם שנוח לכם – לא, היה לכם הסכם עם קק"ל, מה זה זה לא קשור?
איילת נחמיאס ורבין: היה לכם הסכם עם קק"ל.
רועי פולקמן: בסדר, עשינו טעויות.
איילת נחמיאס ורבין: פתאום ההסכם לא נוח.
איילת נחמיאס ורבין: היה הסכם עם טעויות.
איילת נחמיאס ורבין: מעולה, נתת סיבה טובה עכשיו ללכת לבג"ץ על החוק הזה.
איילת נחמיאס ורבין: אחר כך תבואו אלינו בטענות ותגידו שהולכים לבג"ץ.
איילת נחמיאס ורבין: למה אתם באים אלינו בטענות?
איילת נחמיאס ורבין: תבואו בטענות לעצמכם.
איילת נחמיאס ורבין: הממשלה שלכם היא זאת שחתמה על ההסכם עם קק"ל.
רועי פולקמן: כי זו צביעות ללכת לבג"ץ.
יואב קיש: רועי, אתה מפריע לה.
יואב קיש: אני רוצה לסיים את הדיון הזה.
איילת נחמיאס ורבין: הצביעות היא שלכם, הצביעות היא לא שלי.
איילת נחמיאס ורבין: אתם חתמתם על הסכם.
איילת נחמיאס ורבין: תקשיב, רועי.
יואב קיש: לא, אנחנו דנים על הפטור מחובת הנחה.
איילת נחמיאס ורבין: מילא הייתם באים כמו שהממשלה הזאת עשתה בתחילת דרכה וביטלה את כל החקיקה של הממשלה הקודמת בראשות הליכוד, ולזה.
איילת נחמיאס ורבין: אבל לא, זאת אותה ממשלה שלפני פחות משנתיים חתמה על ההסכם, עכשיו מבטלת אותו.
איילת נחמיאס ורבין: עזבו, באמת, לפחות תפסיקו לזרות חול בעיניים של כולם, ותפסיקו, באמת, בואו תגידו את האמת מה עומד מאחורי זה, ונגמר הסיפור.
יואב קיש: אל תתווכח איתם, תודה רבה.
יואב קיש: עמר, מי אתם רוצים ראשון?
יואל חסון: עמר קודם ואני אחר כך.
יואב קיש: עמר, בבקשה.
יואב קיש: ואחרי זה אחרון הדוברים – יואל.
יואל חסון: לא אחרון הדוברים.
יואב קיש: אחרון הדוברים.
רויטל סויד: לא אחרון הדוברים.
רויטל סויד: מה זה אחרון הדוברים?
<שי באב"ד: הייתה רשימה.
יואב קיש: היינו פה, רשמנו, אחרון הדוברים.
איילת נחמיאס ורבין: רגע, סליחה, עמר.
איילת נחמיאס ורבין: אגב, תגיד לי רגע, יושב-ראש קק"ל מוביל מהלך אדיר לשקיפות בקק"ל.
איילת נחמיאס ורבין: למה אתם התנגדתם - - - בקק"ל?
איילת נחמיאס ורבין: זאת תוכנית - - -
<שי באב"ד: הוא התנגד.
יואב קיש: אני כרגע מדבר על פטור מחובת הנחה.
איילת נחמיאס ורבין: הממשלה התנגדה לחוק.
<שי באב"ד: לא, הוא התנגד.
יואב קיש: אתה עכשיו מפריע לי, ואחרי זה אתה בא אלי בטענות.
איילת נחמיאס ורבין: שי, מה אתה מדבר?
משה גפני: חבר'ה, מה אתם רוצים שאני אתחיל לדבר על קק"ל עכשיו?
יואב קיש: בבקשה, חבר הכנסת עמר בר-לב.
עמר בר-לב: אדוני היושב-ראש, בוועדת הכספים, נדמה לי לפני איזה שבוע או משהו, מישהו דיבר על ההסכם בין הממשלה לבין קק"ל, ואז אמר יושב-ראש הוועדה, חבר הכנסת גפני אמר: תראו, זה לא קשור, אנחנו מתפקידנו לחוקק חוקים, ומה שהממשלה עשתה היא עשתה.
עמר בר-לב: מבחינה פורמלית, אדוני היושב-ראש, וגם אדוני גפני, מבחינה פורמלית זה נכון.
עמר בר-לב: יש רשות כזאת ויש רשות כזאת.
עמר בר-לב: אבל במדינה נורמלית, במדינה דמוקרטית, במדינה שהשלטון לא פועל רק על-פי עריצות הכוח, אם הממשלה חתמה בסך הכול, מה?
עמר בר-לב: לפני שנה-שנתיים על הסכם עם קק"ל, זה מחייב את הממשלה, זה גם מחייב את קק"ל.
איילת נחמיאס ורבין: אותה ממשלה.
עמר בר-לב: אם רוצים לשנות אותו, אז אם שני הצדדים מוכנים לשנות אותו, בסדר.
עמר בר-לב: אתה יודע מה זה?
עמר בר-לב: אפילו הנשיא טראמפ, כשביבי אמר לו: נשנה את הסכם הגרעין, נבטל אותו, אפילו הנשיא טראמפ הבין שאי-אפשר לשנות הסכם שנחתם, יהיה גרוע ככל שיהיה.
עמר בר-לב: ולכן, אדוני היושב-ראש, זה מהלך אנטי-דמוקרטי בעליל.
עמר בר-לב: מהלך כוחני של ממשלה ששולטת בקואליציה, שבמקומות שהיא, ייתכן שהיא צודקת, שהיא עשתה אולי הסכם לא טוב, אולי הסכם שגוי, היא דרך הפעלת הכוח על הקואליציה בהשפעתה על-ידי זה היא רוצה לשנות את החוק.
עמר בר-לב: זה לערער את הדמוקרטיה הישראלית.
יואב קיש: חבר הכנסת יואל חסון, אחרון הדוברים.
יואל חסון: אדוני היושב-ראש, תראה, כשאתה מסתכל באמת על התהליך הזה ועל התהליך של העבודה סביב העניין הזה, אתה קודם כול שואל: מול מי אנחנו עומדים כאן?
יואל חסון: אנחנו עומדים מול גוף היסטורי, ציוני, רב-משמעות, שלקח חלק בבניית הארץ הזאת עוד לפני שבכלל מדינת ישראל הוקמה.
יואל חסון: הוא בוודאי הפך להיות חלק משמעותי מאוד בהקמת המדינה הזאת.
יואל חסון: אתה יודע מה, למה לדבר רק היסטוריה?
יואל חסון: התפיסה אומרת, או הרצון הזה לפגוע בקרן הקיימת לישראל זה כאילו שהקרן הקיימת לישראל לקחה את הכספים שלה, את המזומנים הגדולים שיש לה, שמעתי ככה במסדרונות את המילה הזאת, ושמה אותם באיזה מרתפים, ככה ברחוב – איך קוראים לרחוב שלכם בירושלים שם?
איילת נחמיאס ורבין: קק"ל.
יואל חסון: ברחוב קק"ל, במרתפים של קק"ל, ומסתירים שם כסף, והוא מתייבש שם.
איילת נחמיאס ורבין: קק"ל 1.
יואל חסון: אז אני אגלה לך סוד, אדוני היושב-ראש, וגם למנכ"ל האוצר שיושב כאן, רוב הכספים האלה הולכים לטובת מטרות חברתיות, חינוכיות, מטרות לאומיות.
יואב קיש: יש ישיבת סיעה לליכוד.
יואל חסון: אדוני, אתם מפריעים לי, אני לא יכול לדבר ככה.
יואל חסון: הכספים האלה לא נשמרים במרתפים, הם הולכים למטרות לאומיות, חינוכיות, הם הולכים לפריפריה.
יואל חסון: עכשיו, איך אתם תתמודדו היום מול כל ראשי הרשויות שקיבלו כבר הודעה בכתב שכל הפרויקטים, הכול נעצר בן לילה.
יואל חסון: תן לי תשובה, מנכ"ל האוצר, יש לך מאגרים?
יואל חסון: משני המיליארד שאתה הולך לקחת אתה הולך לתת את זה?
יואל חסון: תגיד לנו אחר כך באמת את התשובה ממנכ"ל האוצר על הדבר הזה.
יואל חסון: ובנוסף, מי בא בכלל בגישה כל כך תובענית כלפי הקרן הקיימת לישראל?
יואל חסון: הרי כולם יודעים שיש כבר אלף דרכים, וכולם יודעים שזה כבר קיים, רק מנכ"ל האוצר משום מה לא רואה את זה, שיש כבר הסכמה ואפשר להגיע למתווה.
יואל חסון: הקרן הקיימת לישראל בוודאי רוצה ולוקחת כבר היום חלק בפרויקטים משמעותיים, ורוצה כמובן להמשיך להיות בפרויקטים האלה.
יואל חסון: ואי-אפשר לבוא ולרמוס את הארגון הזה.
יואל חסון: תראו, הגוף הזה ומי שעומדים בראשו כרגע גם נושאים באחריות, הם נושאים באחריות על ניהול תקין של הגוף הזה, והם מבחינתם יודעים שהם צריכים לעמוד במחויבויות משימתיות, מחויבויות פנסיוניות לעובדים, מחויבויות כלליות בכלל שיש לארגון הזה.
יואל חסון: אי-אפשר לבוא בהינף חוק לרוקן להם את התקציב ולהגיד להם: עכשיו תשברו את הראש איך אתם עומדים במחויבויות האלה, ולא משנה העובדים והאנשים.
יואל חסון: ובסוף בסוף, אתם עושים משהו שלדעתי הציבור הישראלי אפילו לא מבין אותו, כי היום הציבור הישראלי באופן מובן מאליו, אדוני היושב-ראש, הולך ליערות, הולך לפארקים, הולכים למתקנים לאומיים.
איילת נחמיאס ורבין: הוא חושב בטעות שהמדינה עושה את זה.
יואל חסון: נהנה מהם בצורה – הוא בטוח שאגב, זו המדינה שמתקתקת את הכול.
איילת נחמיאס ורבין: גם החרדים, אגב.
משה גפני: אה, אה.
יואל חסון: אבל בקרן הקיימת לישראל - -
משה גפני: החרדים, 30 שנה לא הכירו אותם.
יואל חסון: אבל הקרן הקיימת לישראל עושה את הדברים האלה.
משה גפני: ראשי ממשלה לא הכירו אותם.
יואל חסון: לכן, אני מבקש להודיע לך, אנחנו לאורך - - -
משה גפני: אז שימי תמונה.
משה גפני: את הכסף שייתנו לנו.
רויטל סויד: רגע, גפני, אנחנו לא שומעים.
יואב קיש: תן לו לסיים, בבקשה.
יואל חסון: חבר הכנסת גפני.
יואל חסון: נראה אותך מעז לקרוא אותו לסדר.
רויטל סויד: מה רצית להגיד?
יואב קיש: אם הוא יפריע אני אקרא אותו לסדר.
יואל חסון: הוא לא מעז בצדק, גם אני לא הייתי מעז.
רויטל סויד: אבל מה הוא רצה להגיד?
יואב קיש: יואל, נא לסיים, ביקשת מילת סיום, בבקשה.
יואל חסון: אז אני אגיד.
רויטל סויד: רגע, אבל לפני שהוא מסיים, שהוא יוכל לשמוע מה הוא אמר.
יואב קיש: גפני, אתה רוצה?
משה גפני: לא, אין לי שום דבר מה להגיד, אל תבלבלו אותי.
יואב קיש: אין לו מה להגיד.
יואב קיש: הוא לא אמר כלום.
יואב קיש: איילת, מספיק, תנו לו לסיים את הדברים.
יואב קיש: חבר שלך לסיעה.
יואב קיש: מילות הסיום שלך, יואל.
יואל חסון: לפיכך, אדוני היושב-ראש, בשל ההתפתחות והדיון הזה שנעשה בצורה כזאת, אנחנו מבקשים כרגע, סיעת המחנה הציוני, התייעצות סיעתית.
רויטל סויד: לא היה עדיף שגפני ימשיך?
שולי מועלם-רפאלי: לפי התקנון זה חמש דקות.
יואל חסון: אני רוצה לדווח על ההתייעצות שלנו.
יואל חסון: בואו נעשה הצבעה.
יואב קיש: תביאו את הח"כים של הליכוד.
יואל חסון: סליחה, אדוני, בוא נעשה הצבעה.
יואב קיש: אנחנו מחכים.
יואב קיש: אני רואה שכל מאודך בחיים זה לנהל את ועדת הכנסת.
יואל חסון: יום אחד אני אגיע אולי, מי יודע.
יואל חסון: אני רוצה להזכיר לך, אדוני, הייתי יו"ר קואליציה פה לפני עשר שנים, אז אני יודע מה עושים פה.
יואב קיש: אני זוכר את יו"ר צעירי הליכוד היטב.
יואל חסון: אז אני מבקש שתעשה הצבעה עכשיו.
יואב קיש: סיימנו את הדיון.
יואב קיש: אני מעלה להצבעה את בקשת חבר הכנסת משה גפני יו"ר ועדת הכספים.
יואל חסון: רגע, אבל מנכ"ל האוצר לא ענה לי על השאלה.
יואב קיש: הוא יענה לך אחרי ההצבעה.
יואל חסון: לא, סליחה, הוא צריך לענות לי.
יואל חסון: היועצת המשפטית, רגע, הוא צריך לענות.
יואב קיש: הוא לא צריך לענות לך.
יואל חסון: אז מה תפקידי כאן?
יואב קיש: יואל, תפקידך לדבר על פטור מחובת הנחה.
<שי באב"ד: כשאני יוצא אני לא יכול לענות.
יואל חסון: הוא צריך לענות לי.
יואל חסון: סליחה, מה הוא יוצא באמצע השאלה?
יואב קיש: הוא בכלל לא צריך להיות בדיון הזה.
יואל חסון: מה הזלזול הזה, באמת.
יואב קיש: תגיד לו שיחזור.
יואב קיש: יואל, אני אענה לך אם תפסיק לדבר כל רגע.
יואל חסון: הוא שייך לרשות המבצעת, להזכירך, שמפוקחת על-ידי הבית הזה.
יואב קיש: הוא לא מזלזל.
שולי מועלם-רפאלי: חברים, אנחנו באמצע ישיבות סיעה.
יואב קיש: אתה עכשיו מזלזל בכבוד הוועדה ובכנסת.
יואל חסון: לא, הוא מזלזל, תראה איך הוא קם באמצע, מה זה.
יואב קיש: תכניס את מנכ"ל האוצר שישב פה, הוא לא צריך לצאת.
יואב קיש: כי אתה לוקח דברים לא רלוונטיים, מחפש למשוך זמן עם כל מיני דברים, חאלס.
יואל חסון: לא רוצה למשוך זמן.
יואב קיש: הוא לא יענה לך, כי אני אמרתי שהוא לא יענה לך.
יואל חסון: לא, זה ממש, הזנב מקשקש בכלב.
יואב קיש: שום ממש.
יואב קיש: אנחנו מעלים להצבעה את בקשת יושב-ראש ועדת הכספים להקדמת הדיון בהצעת חוק קרן קיימת לקריאה שנייה ושלישית.
יואב קיש: 7 בעד, 3 נגד.
יואל חסון: רוויזיה, אדוני.
יואב קיש: חברים, שלום לכולם, בוקר טוב.
יואב קיש: סעיף א' על סדר היום זו הרביזיה על החלטת ועדת הכנסת בדבר העברת הצעת חוק התכנון והבנייה מהוועדה המיוחדת בראשות חברת הכנסת רחל עזריה לדיון בוועדת הפנים והגנת הסביבה חברת הכנסת עזריה מסרה שהיא מסירה את הרביזיה ולכן אנחנו לא נדון בנושא הזה.
<אתי בן יוסף: תעביר את זה לאישור המליאה, את ההחלטה הקודמת שזה עובר לפנים.
יואב קיש: זה היה קביעת ועדה או - - -
<אתי בן יוסף: זה היה העברה מוועדה לוועדה.
יואב קיש: זה היה העברה מוועדה לוועדה?
<ארבל אסטרחן: מחוקה לפנים.
<אתי בן יוסף: מהוועדה המיוחדת לוועדת הפנים.
יואב קיש: זה צריך להגיע להצבעה במליאה.
<ארבל אסטרחן: המליאה העבירה את זה למיוחדת?
יואב קיש: אז נעלה את זה היום בסדר-היום.
יואב קיש: אני מבקש להעלות את זה היום לסדר-היום.
יואב קיש: יש לנו קביעת ועדה לדיון בהצעת חוק זכויות יוצרים.
יואב קיש: בדיון נשמעו מספר ועדות.
יואב קיש: החוק הזה נמצא בוועדת כלכלה ואני חושב שבאמת זה המקום הנכון שהוא יגיע אליו.
יואב קיש: אני רוצה להגיד משהו על החוק הזה וזה אולי גם בעקבות פרסום שהיה ואני רוצה להתייחס אליו.
יואב קיש: יש תופעה בכנסת, אני לא יודע אם החברים שנמצאים פה מכירים אותה - - -
אחמד טיבי: על תמונה כתוב תמונת - - -
יואב קיש: בדיוק, בדיוק.
יואב קיש: זה מצב אבסורדי, חבר הכנסת טיבי, זה הפך להיות מכונת סחיטת כסף.
אחמד טיבי: - - - פלאש 90.
יואב קיש: בוא לא ננקוט בשמות.
<קריאה: זכויות יוצרים.
יואב קיש: אתה לפעמים שם תמונה שלך ב"פייסבוק" או באתר או משהו ואחרי זה אתה נתבע על שימוש בתמונה שהיא לא שלך בזכויות יוצרים, עד 100 אלף שקלים.
יואב קיש: אתה מקבל מכתב מאוד מאיים, עד 100 אלף שקלים.
יואב קיש: אני חושב שהיו לנו עשרות מקרים, מעל 10 שהגישו תביעות נגד חברי כנסת בעניין הזה.
יואב קיש: דרך אגב, זה לא רק לחברי כנסת.
יואב קיש: התופעה הזאת קיימת גם במקומות אחרים.
יואב קיש: בעניין הזה אנחנו נתקן את החוק כך שהתופעה הזו תפסק.
יואב קיש: אני מציע להעביר את ההצעה הזו לוועדת הכלכלה.
יואב קיש: מבחינתי, אשמח לקבל חיזוק ותמיכה של חברי הכנסת במהלך הזה.
אכרם חסון: כולנו תומכים.
יואב קיש: בעד הצעת יושב-ראש ועדת הכנסת – פה אחד
יואב קיש: ההחלטה עברה פה אחד.
יואב קיש: הצעת חוק המרשם הפלילי ותקנת השבים (תיקון - קיצור תקופות התיישנות ומחיקה ומניעת השגת מידע בדרך לא הולמת), התשע"ה–2015, פ/585/20, הצעת ח"כ רויטל סויד>
יואב קיש: אני עובר לסעיף ד'.
יואב קיש: יש לנו את ההחלפות?
<אתי בן יוסף: - - - משהו קצר.
<אתי בן יוסף: - - - היא רוצה להביא שילוב - - -
יואב קיש: - - - טוב, סעיף ג'.
יואב קיש: יש לנו בקשה של יו"ר ועדת החוקה, חוק ומשפט למיזוג הצעות החוק הבאות:
יואב קיש: הצעת חוק המידע הפלילי ותקנת השבים, התשע"ו–2016, מ/1071; והצעת חוק המרשם הפלילי ותקנת השבים (תיקון - קיצור תקופות התיישנות ומחיקה ומניעת השגת מידע בדרך לא הולמת), התשע"ה–2015, פ/585/20 של רויטל סויד.
יואב קיש: בסך הכול בקשה פורמלית פה.
יואב קיש: אני מעלה להצבעה את בקשת יושב-ראש ועדת חוקה.
יואב קיש: בעד הצעת יושב-ראש ועדת חוקה, חוק ומשפט – פה אחד
יואב קיש: נושא אחרון הוא חילופי חברים בוועדות המשותפות.
יואב קיש: יש לנו בעצם רק חילוף אחד.
יואב קיש: יש לנו ועדה משותפת לוועדה מיוחדת לדיון בהצעת חוק הרשות הממשלתית להתחדשות עירונית והצעת חוק שירותים פיננסיים חוץ מוסדיים ובהצעת חוק לתיקון פקודת מס הכנסה ולוועדת חוקה, חוק ומשפט לדיון - - -
מיכאל מלכיאלי: תגיד את זה בעל פה.
יואב קיש: בקיצור, זו הוועדה של רחל עזריה וועדת חוקה ביחד.
יואב קיש: זו הוועדה.
יואב קיש: מטעם הוועדה המיוחדת, במקום חבר הכנסת יגאל גואטה שפרש מהכנסת יכהן חבר הכנסת יצחק וקנין.
אחמד טיבי: יש לי עוד בקשה.
אחמד טיבי: יש ועדה לחוק הלאום.
אחמד טיבי: זו ועדה משותפת לחוקה ולכנסת.
אחמד טיבי: אוסמה סעדי שהתפטר היה בחוקה ונשארנו ללא נציג.
אחמד טיבי: לכן, אני מוועדת הכנסת נכנס במקומו.
<ארבל אסטרחן: צריך להיות מספר שווה מחוקה ומכנסת.
<זהבה אילני: צריך להיות מאוזן.
יואב קיש: מאיזו וועדה הוא היה?
יואב קיש: חוקה?
אחמד טיבי: חוקה.
יואב קיש: אז אני חייב נציג מחוקה.
אחמד טיבי: עדיין אין לנו נציג - - -
יואב קיש: אז יש לי בעיה.
יואב קיש: אני לא יכול להכניס אותך מוועדת הכנסת.
יואב קיש: אחמד, לא נצביע על זה עכשיו.
יואב קיש: אני מציע לנסות לעשות החלפה.
יואב קיש: זאת אומרת, אם יש לך סיעה אחרת באופוזיציה שיש לה גם פה וגם פה – הנה, המחנ"צ מרים את ידו - - -
<זהבה אילני: אני אומרת - - - אתה מציע - - - הוא מתמנה לחבר ועדת חוקה במקום אוסמה בינתיים - -
יואב קיש: נכון, זה גם אפשרי.
<זהבה אילני: - - ואז יימצא הפתרון - - -
יואב קיש: גם זה פתרון.
יואב קיש: בקיצור, תחשבו על זה.
יואב קיש: אחד מהשניים: אם אתה רוצה פתרון ארוך טווח, אם אתה יכול לשבת בוועדת חוקה, זה פתרון.
יואב קיש: אם אתה לא יכול כי מישהו אחר ייכנס, אז הפתרון האחר הוא לבדוק סיעה יותר גדולה שיש לה נציג פה ופה שיכולה - -
אחמד טיבי: יש רק שתי סיעות יותר גדולות מאתנו בכנסת הזאת.
יואב קיש: - - שיכולה להחליף.
יואב קיש: הבנת אותי, אחמד?
יואב קיש: תבדקו, תוציא לי מכתב מסודר ונעלה את זה לדיון.
<אתי בן יוסף: יש להם - - - לא משלימים - - -
יואב קיש: יש להם ואנחנו נטפל בזה.
יואב קיש: לפי דעתי סיימנו את סדר היום?
יואב קיש: חברים, תודה רבה לכם.
יואב קיש: הראשון הוא מינוי סגנים ליושב-ראש הכנסת.
יואב קיש: לאחר מכן נדון בבקשת הממשלה להקדמת דיון בהצעת חוק.
יואב קיש: נמצאת פה הנציגה?
יואב קיש: לאחר מכן, ב-12:30 הנושא: דיון והצבעה על פרשנות היועץ המשפטי של הכנסת לחוק יסוד: הכנסת בנושא סמכות הכנסת להקמת ועדת חקירה פרלמנטרית.
יואב קיש: לגבי מינוי הסגנים, חילופי סגנים ליושב-ראש הכנסת – חבר הכנסת יואל חסון התפטר מתפקידו כסגן יושב-ראש הכנסת מטעם סיעת המחנה הציוני.
יואב קיש: בתיאום עם המחנה הציוני, ועדת הכנסת ממליצה כי חברת הכנסת רויטל סויד תכהן כסגנית יו"ר הכנסת במשך שנה עד ליום כ"א בחשוון התשע"ד, 30 באוקטובר 2018.
יואב קיש: יצוין – זה אומנם לא עולה להצבעה – כי בתום השנה הכוונה היא שחברת הכנסת איילת נחמיאס ורבין תכהן בתפקיד סגנית יושב-ראש הכנסת במקומה.
יואב קיש: אנחנו כרגע עוסקים בהצעה הראשונה כפי שהעליתי.
רויטל סויד: אני בהחלט מאוד נרגשת מהמעמד, מהמינוי ומהאמון.
יואב קיש: את עוד צריכה לקבל את אמון המליאה לדעתי, או שזה לא כולל?
קריאה: כולל המליאה.
יואב קיש: כולל המליאה.
יואב קיש: אם כך, אני מעלה להצבעה את ההחלטה כפי שהקראתי בנושא חילופי סגנים.
יואב קיש: בעד אישור המינוי – פה אחד
ישראל אייכלר: אפשר לברך?
ישראל אייכלר: קודם כל, גילוי נאות, חברת הכנסת רויטל סויד היא חברה בוועדה למינוי דיינים יחד אתנו.
ישראל אייכלר: היא זכתה לבחור 22 דיינים טובים ועוד עשרה - - -.
ישראל אייכלר: למדתי להכיר את אישיותה ואת יכולותיה.
ישראל אייכלר: אני לא ידעתי שאת המועמדת עכשיו, זו הפתעה בשבילי.
ישראל אייכלר: אז ברכות, שתצליחי כסגנית יושב-ראש הכנסת, ותביאי כבוד לכנסת, אין לי ספק.
ישראל אייכלר: תיתני אותן זכויות לכל חברי הכנסת, גם בזה אני בטוח, אתם תראו מה זו הנהלת כנסת באופן הכי ישר, הכי הגון, כפי שרק חברת הכנסת רויטל סויד יכולה.
רויטל סויד: תודה רבה לחברי, חבר הכנסת אייכלר, ריגשת.
יואב בן צור: אני גם רוצה לברך.
יואב בן צור: אומנם לא הייתי בהצבעה, אבל אני חושב שאין מתאימה מחברת הכנסת רויטל סויד להיות סגנית יושב-ראש הכנסת.
יואב בן צור: יש לה רגישות, יש לה חוכמה, יש לה דרך ניהול והתנהלות ואין לי ספק שאנחנו נקבל רק בונוסים ודברים טובים מהמינוי שלה.
יואב בן צור: בהצלחה.
רויטל סויד: אמן.
רויטל סויד: בעזרת השם.
יואב קיש: איילת, את רוצה שגם נציגת האופוזיציה תברך?
איילת נחמיאס ורבין: אם תיתנו לי, אני אברך.
איילת נחמיאס ורבין: זה נראה לי אידיאלי, אני הצבעתי בעד, ברצון, בהערכה.
יואב קיש: אנחנו עוברים לבקשת הממשלה להקדמת הדיון בהצעת חוק להארכת תוקפן של תקנות שעת חירום (שירותי עבודה חיוניים בוועדה לאנרגיה אטומית), מ/1163 – לפני הקריאה הראשונה.
יואב קיש: תציגי את עצמך בבקשה.
אורלי חורש קופמן: עורכת הדין אורלי חורש, היועצת המשפטית של הוועדה לאנרגיה אטומית.
אורלי חורש קופמן: ב-14 באוגוסט 2017 התקינה הממשלה מכוח סמכותה לפי חוק יסוד: הממשלה תקנות שעת חירום שאישרו להוציא צווי ריתוק לעובדי מחקר בוועדה לאנרגיה אטומית.
אורלי חורש קופמן: זאת בעקבות סכסוך עבודה שמתנהל בוועדה במשך מספר חודשים.
אורלי חורש קופמן: תוקף התקנות על-פי החוק הן לשלושה חודשים, היינו עד ה-14 בנובמבר 2017.
אורלי חורש קופמן: בחודשים האחרונים התנהל משא ומתן אינטנסיבי מאוד במטרה לסיים את הסכסוך ולהגיע להסכם קיבוצי.
אורלי חורש קופמן: למרבה הצער, התגלעו קשיים ממש לפני כחודש, טרם חופשת חג ראש השנה, ולכן נאלצנו לפנות ולבקש להאריך את תוקפן של התקנות, ואת זה אפשר לעשות על-פי חוק יסוד: הממשלה רק בחוק.
אורלי חורש קופמן: החוק הזה צריך לעבור שלוש קריאות עד ה-14 בנובמבר.
אורלי חורש קופמן: מאחר ותוקף התקנות ממילא לשלושה חודשים – זה החוק – אתה לא רוצה להגיש הצעת חוק להארכת התוקף תוך כדי ובמהלכו של משא ומתן כי אתה מצפה – וזה גם השדר שאתה משדר לעובדים – שהמשא ומתן אמור להסתיים.
אורלי חורש קופמן: זאת הייתה הציפייה, ואנחנו עדיין מקווים - - -
יואב קיש: השאלה היא אם לא בגלל זה עכשיו תיכנסו למשא ומתן עוד יותר ארוך בזה שקיבלתם את תוספת הזמן הזו.
אורלי חורש קופמן: אנחנו לא חושבים כך.
אורלי חורש קופמן: אנחנו חושבים שהאפשרות להוציא צווי ריתוק מכניסה את שני הצדדים לסד של זמנים ולרצון למצות את המשא ומתן.
אורלי חורש קופמן: להיפך, זה מה שקרה מאז הוצאו התקנות.
אורלי חורש קופמן: זאת אומרת, במקום להיות עסוקים כל הזמן בבתי הדין ובכתישה, בנקודות הספציפיות – אגב, הוצאו בסך הכול לאורך התקופה 13 צווים.
אורלי חורש קופמן: אנחנו עושים בכלי הזה שימוש מאוד מידתי.
יואב קיש: כל צו הוא לעובד?
אורלי חורש קופמן: צו לעובד.
איילת נחמיאס ורבין: אנחנו נזהרים בדברים האלה.
איילת נחמיאס ורבין: אני גם הצטרפתי לוועדת החוץ והביטחון עכשיו, אז על אחת כמה וכמה אני לוקחת על עצמי את השלייקס האלה של זהירות עודפת כשמדובר בעניין כמו הוועדה לאנרגיה אטומית.
איילת נחמיאס ורבין: אנחנו צריכים לזכור, יש לנו עקרונות בוועדה הזאת, אנחנו משתדלים מאוד במשורה להשתמש בכלי הזה של הקדמת דיון.
איילת נחמיאס ורבין: אני מוכרחה להגיד שאני לא מרוצה מסדרי העבודה האלה.
איילת נחמיאס ורבין: עם כל הכבוד, צריך להגיד, אנחנו עוד לא לגמרי נכנסנו לעומקו של התיקון הזה, אבל אני לא אוהבת שמשיתים עלינו אחריות - - -
יואב קיש: אז אני אגיד לך.
יואב קיש: אני דיברתי אתמול עם יושב-ראש הוועדה לאנרגיה אטומית.
יואב קיש: הדד-ליין הוא 14 בנובמבר מבחינתם.
יואב קיש: המהלך הזה הוא דווקא מהלך שיחזק את היכולת למשא ומתן.
יואב קיש: אני מבין את לחץ הזמנים, צריך להעביר את זה.
איילת נחמיאס ורבין: בכל פעם אומרים לנו - - -
יואב קיש: אבל יש סיבה הפעם.
יואב קיש: 14 בנובמבר זה בעוד שבועיים.
איילת נחמיאס ורבין: ידידי, תמיד מביאים לנו דברים ואומרים לנו זה בעוד שבועיים.
איילת נחמיאס ורבין: לא, אוי ואבוי, זה בעוד שבוע.
איילת נחמיאס ורבין: אוי ואבוי, זה בעוד 24 שעות.
איילת נחמיאס ורבין: גם זה כבר היה לנו.
איילת נחמיאס ורבין: אז עם כל הכבוד, אני חושבת שסדרי עבודה צריכים להיות מותקנים כמו שצריך ועם כבוד לעבודת הכנסת.
יואב קיש: במקרה הזה היא גם הסבירה למה זה הגיע רק עכשיו וגם יש דד-ליין, והנושא מספיק חשוב שהחלטתי שאני תומך בבקשה הזו.
איילת נחמיאס ורבין: אני מוכרחה להגיד לך שרק בגלל זה אין לי טענות אליך, כי אני מבינה את רמת הדחיפות ואת הסוגיה שמונחת על הפרק.
איילת נחמיאס ורבין: אבל אני אומרת את זה כאן לטובת האנשים המעולים שעובדים בוועדה לאנרגיה אטומית – הכנסת, למרות מה שנדמה, ולמרות טיפוח התדמית החיצונית, היא לא חותמת גומי, אפילו לא של הוועדה לאנרגיה אטומית החשובה כל-כך.
יואב קיש: אני מעלה להצבעה את בקשת הממשלה להקדמת הדיון בהצעת חוק להארכת תוקפן של תקנות שעת חירום (שירותי עבודה חיוניים בוועדה לאנרגיה אטומית).
יואב קיש: בעד אישור בקשת הממשלה – פה אחד
יואב קיש: אני רואה שזו הולכת להיות ישיבה ארוכה.
יואב קיש: אני פותח את ישיבת ועדת הכנסת לדיון בנושא פרשנות היועץ המשפטי של הכנסת, איל ינון, לחוק יסוד: הכנסת בנושא סמכות הכנסת להקמת ועדת חקירה פרלמנטרית.
יואב קיש: ראשית, אני רוצה להבהיר שאין בכוונתי בדיון הנוכחי להתייחס לוועדת החקירה הספציפית שבעקבות הודעת ראש הממשלה שלח היועץ המשפטי את חוות דעתו; אלא אנו נעסוק בשאלה העקרונית של פרשנות היועץ המשפטי על סמכות הכנסת בנושא.
יואב קיש: אני רוצה להתייחס ספציפית לציטוט מחוות דעתו של היועץ, סעיף 4: סיכומם של דברים, עמדתי כי לכנסת אין סמכות להקים ועדת חקירה בנושא שבנדון.
יואב קיש: זאת אומרת, מהות הדיון פה הוא בנושא סמכות הכנסת.
יואב קיש: גם בסיומו של סעיף 4 קובע היועץ: הגענו כאמור לכלל מסקנה כי הצעה זו אינה צולחת את משוכת הסמכות.
יואב קיש: שנית, אני רוצה לציין שיש לי הערכה רבה ליועץ המשפטי, איל ינון, זו הערכה גם לעבודתו כיועץ משפטי והצוות שלו, שמלווים את כל ועדות הכנסת.
יואב קיש: ואולי מעבר לכך, יש הערכה שנובעת גם מכך שהשכיל היועץ לשמר את סמכות הכנסת, ובעניין הזה אני חושב שאולי דווקא המקרה הזה, חשוב שנדון בו.
יואב קיש: אני רוצה להתייחס רק לסעיף שאנחנו מדברים עליו, סעיף 22.
יואב קיש: אני מבקש שיהיה לכל הח"כים את הסעיף מולם.
יואב קיש: בחוק יסוד: הכנסת, סעיף 22, ועדת חקירה – "הכנסת רשאית למנות ועדות חקירה אם על-ידי הסמכת אחת מהוועדות הקבועות ואם על-ידי בחירת ועדה מבין חבריה כדי לחקור דברים שהכנסת קבעה".
יואב קיש: חוק יסוד: הכנסת, סעיף 22.